মার্ক চ্যাপম্যান

মার্ক সিনক্লেয়ার চ্যাপম্যান (ইংরেজি: Mark Sinclair Chapman; জন্ম: ২৭ জুন, ১৯৯৪) একজন হংকংয়ে জন্মগ্রহণকারী নিউজিল্যান্ড ক্রিকেটার। হংকং ও নিউজিল্যান্ডের অন্যতম সদস্য তিনি। বর্তমানে নিউজিল্যান্ডের হয়ে খেলছেন, তিনি মূলতঃ বামহাতি ব্যাটসম্যান হিসেবে খেলে থাকেন। পাশাপাশি স্লো বাম-হাত অর্থোডক্স বোলিংয়ে পারদর্শীতা দেখিয়েছেন মার্ক চ্যাপম্যান। ১৬ নভেম্বর, ২০১৫ তারিখে হংকং দলের পক্ষে একদিনের আন্তর্জাতিকে অভিষেক ঘটে তার। ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপে দলের প্রতিপক্ষ ছিল সংযুক্ত আরব আমিরাত দল। চীনা বংশোদ্ভূত মা ও নিউজিল্যান্ডীয় পিতার সন্তান চ্যাপম্যানের জন্ম হংকংয়ে। চৌদ্দ বছর বয়সে নিউজিল্যান্ডের বোর্ডিং স্কুলে অধ্যয়ন করেন ও পরবর্তীকালে অকল্যান্ড বিশ্ববিদ্যালয়ে স্থানান্তরিত হন। ১৫ বছর বয়সে হংকং দলের পক্ষে অনূর্ধ্ব-১৯ দলের সদস্যরূপে ২০১০ সালের আইসিসি অনূর্ধ্ব-১৯ ক্রিকেট বিশ্বকাপে খেলেন। ২০১১ সালের তৃতীয় বিভাগ প্রতিযোগিতার মাধ্যমে বিশ্ব ক্রিকেট লীগে হংকংয়ের পক্ষে অভিষিক্ত হন। খেলায় তিনি দলকে ২০১১ সালের বিশ্ব ক্রিকেট লীগ দ্বিতীয় বিভাগে উত্তোরণ ঘটাতে প্রভূতঃ সহায়তা করেন। এরপর উগান্ডার বিপক্ষে লিস্ট এ ক্রিকেটে অভিষেক ঘটান। প্রতিযোগিতায় তিনি আরও পাঁচটি লিস্ট এ ক্রিকেটে অংশ নেন। তন্মধ্যে, সর্বশেষ খেলাটি ছিল পাপুয়া নিউগিনি'র বিপক্ষে। সর্বসাকুল্যে ৩৮.৪০ গড়ে ১৯২ রান তোলেন ও দুইটি অর্ধ-শতকের মধ্যে সংযুক্ত আরব আমিরাতের বিপক্ষে সর্বোচ্চ ৮১ রান করেন। ১৭ ডিসেম্বর, ২০১৫ তারিখে প্লাঙ্কেট শিল্ডের ২০১৫-১৬ আসরে প্রথম-শ্রেণীর ক্রিকেটে অভিষেক ঘটে তার। নভেম্বর, ২০১৫ সালে বিশ্ব ক্রিকেট লীগে হংকং দলের সহঃ অধিনায়ক হিসেবে মনোনীত হন তিনি। সংযুক্ত আরব আমিরাতের বিপক্ষে দুইটি খেলা একদিনের আন্তর্জাতিকের মর্যাদা পেয়েছিল। প্রথম খেলাটিতে অংশগ্রহণের মাধ্যমে তার ওডিআই অভিষেক ঘটে। ১১৬ বলে তিনি অপরাজিত ১২৪ রান তোলেন ও হংকংয়ের প্রথম খেলোয়াড় হিসেবে ওডিআই সেঞ্চুরি করার কীর্তিগাঁথা রচনা করেন তিনি। এছাড়াও, তিনি মাত্র দশজন খেলোয়াড়ের অন্যতম হিসেবে অভিষেকে সেঞ্চুরি করতে পেরেছেন ও একমাত্র খেলোয়াড় হিসেবে সহযোগী সদস্য দেশগুলোর মধ্যে এ কৃতিত্বের অধিকারী। ডেসমন্ড হেইন্সের সাথে তিনিও দ্বিতীয় খেলোয়াড় হিসেবে শতাধিক স্ট্রাইক রেটের অধিকারী। ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে হংকং ক্রিকেট অ্যাসোসিয়েশন কর্তৃপক্ষ ২৮ জানুয়ারি, ২০১৬ তারিখে হংকং ক্রিকেট দলের সদস্যদের তালিকা ঘোষণা করা হয়। তানভীর আফজালের নেতৃত্বাধীন দলে তিনিও অন্যতম সদস্য হিসেবে অন্তর্ভুক্ত হন। "ICC World Cricket League Championship, 13th Match: United Arab Emirates v Hong Kong at Dubai (CA), Nov 16, 2015"। ESPN Cricinfo। সংগ্রহের তারিখ ১৬ নভেম্বর ২০১৫।  (2 December 2015). "Mark Chapman: New Zealand star?" – ESPNcricinfo. Retrieved 3 December 2015. "Youth One-Day International Matches played by Mark Chapman"। CricketArchive। ২৫ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২১ মে ২০১১।  "List A Matches played by Mark Champman"। CricketArchive। সংগ্রহের তারিখ ২১ মে ২০১১।  "United Arab Emirates v Hong Kong, 2011 ICC World Cricket League Division Two"। CricketArchive। সংগ্রহের তারিখ ২১ মে ২০১১।  "Plunket Shield, Auckland v Northern Districts at Auckland, Dec 17-20, 2015"। ESPN Cricinfo। সংগ্রহের তারিখ ২২ ডিসেম্বর ২০১৫।  "Chapman marks debut with match-winning ton"। ESPNcricinfo। ESPN Sports Media। ১৬ নভেম্বর ২০১৫। সংগ্রহের তারিখ ১৬ নভেম্বর ২০১৫।  Records / Hong Kong / One-Day Internationals / High scores - ESPNcricinfo. Retrieved 16 November 2015. Records / One-Day Internationals / Batting records / Hundred on debut - ESPNcricinfo. Retrieved 16 November 2015. "Hong Kong pick ex-Australia keeper Campbell for WT20"। ESPNcricinfo। সংগ্রহের তারিখ ২৮ জানুয়ারি ২০১৬।  তানভীর আফজাল হংকং জাতীয় ক্রিকেট দল ২০১৬ আইসিসি বিশ্ব টুয়েন্টি২০ ইএসপিএনক্রিকইনফোতে মার্ক চ্যাপম্যান (ইংরেজি) ক্রিকেটআর্কাইভে মার্ক চ্যাপম্যান (সদস্যতা প্রয়োজনীয়) (ইংরেজি)